Source: https://www.pravnenoviny.sk/fotodokumentacia-mestskej-policie-ako-dokaz
Timestamp: 2019-04-20 02:37:21+00:00
Document Index: 9001210

Matched Legal Cases: ['§ 46', '§ 21', 'súd ', '§ 19', '§ 58', '§ 32', '§ 34', '§ 51', '§ 1', '§ 58', '§ 69']

Fotodokumentácia mestskej polície ako dôkaz | Právne Noviny
S problémom zaparkovať naše vozidlo sa stretneme dnes už v každom meste. Väčšina parkovísk je platených s horibilnou taxou a na každom kúsku komunikácie je stanovený zákaz či obmedzenie. Pretože sa veľmi ponáhľame do práce, na schôdzku či prednášku, na ktorú už aj tak meškáme, zaparkujeme vozidlo na mieste regulovanom dopravnými značkami B 33 (zákaz státia) alebo B 34 (zákaz zastavenia). Prípadne sa rozhodneme pre platené parkovisko, no o pár minút „prešvihneme“ dobu platnosti parkovacieho lístku. Keď sa vrátime k nášmu vozidlu, nájdeme si za stieračom (v tom lepšom prípade) predvolanie na mestskú políciu pre spáchanie priestupku. Niektorí na mestskú políciu[1] pôjdu, iní toto predvolanie zahodia a povedia si, že: „ja som si za stieračom nič nenašiel a platiť nič nebudem, veď nemajú dôkaz“. Na to mestská polícia vytiahne fotografiu vozidla, ktorá bude slúžiť ako podklad pre vydanie rozhodnutia.
Takýto dôkaz mestskej polície je však nezákonný a pre vydanie rozhodnutia bude preto nepoužiteľný. Predmetom článku ďalej bude zdôvodnenie tohto môjho tvrdenia.
Na účely článku je tiež relevantný § 46 zákona č. 372/1990 Zb. o priestupkoch v znení neskorších predpisov (ďalej len ako „zákon o priestupkoch“), ktorý hovorí, že priestupkom proti poriadku v správe je porušenie aj iných povinností než uvedených v § 21 až 45, ak sú ustanovené všeobecne záväznými právnymi predpismi, vrátane všeobecne záväzných nariadení obcí a všeobecne záväzných vyhlášok miestnych orgánov štátnej správy, ak sa takýmto konaním sťaží plnenie úloh štátnej správy alebo obcí. Za tento priestupok možno uložiť pokutu do 33 eur.
V tejto súvislosti poukazujem na nález Ústavného súdu Slovenskej republiky (ďalej len ako „Ústavný súd“) zo dňa 26. marca 1997, sp. zn. II. ÚS 8/97. Ústavný súd tvrdí, že ustanovenie § 19 ods. 1 zákona o obecnom zriadení[2] „nevytvára priestor na analogickú aplikáciu práva, rozširujúcu oprávnenia obecnej polície. Taká analogická aplikácia je v tomto prípade vylúčená.“ Neobstojí teda argumentácia, že napriek tomu, ak určité oprávnenie nie je výslovne uvedené v zákone o obecnej polícií, možno analogicky použiť a „vypomôcť“ si, ako hovorí odporca v predmetnom náleze Ústavného súdu, zákonom o Policajnom zbore, ktorý má širšie spektrum oprávnení a donucovacích prostriedkov.
Nález Ústavného súdu na inom mieste hovorí, že „bez výslovného splnomocnenia v zákone obec ako právnická osoba nemôže vlastným rozhodnutím (...) svojmu poriadkovému útvaru zveriť oprávnenia, ktoré sa podľa zákona priznávajú štátnym subjektom.“ V našom konkrétnom prípade môžeme hovoriť o oprávnení vyhotovovať obrazové záznamy z miest verejne prístupných a obrazové záznamy o priebehu služobnej činnosti alebo služobného zákroku, ktoré je priznané štátnemu orgánu, t.j. Policajnému zboru Slovenskej republiky.
#dôkazný prostriedok
#dôkaz
#pz sr
#blokové konanie
Myslím si, že tento právny názor je nesprávny. Na obstarávanie dôkazov ako je fotodokumentácia, MsP nepotrebuje osobitné oprávnenie v zákone o obecnej polícii. Uvedené oprávnenie vyplýva z ustanovenia § 58 ods. 1 zákona o priestupkoch, ktoré definuje objasňovanie ako obstarávanie podkladov, pričom termín "podklady" je definovaný v správnom poriadku v § 32 ods.2, pričom za podklad sú považované aj dôkazy. Čo sa považuje za dôkaz je upravené v § 34 ods. 2 správneho poriadku, pričom výpočet tam uvedených dôkazov nie je konečný. Medzi dôkazy patrí aj ohliadka. Súčasťou každej ohliadky je spravidla aj vyhotovená fotodokumentácia. Niekedy samotná fotodokumentácia je chápaná ako dokumentácia ohliadky a nevyžaduje sa aj spracovanie zápisnice o ohliadke. Takéto chápanie ohliadky miesta priestupku vo forme fotodokumentácia je akceptovane ako dopravnými inšpektorátmi, tak súdmi. Podľa § 51 zákona o priestupkoch je správny poriadok všeobecným predpisom vo vzťahu k priestupkovému konaniu. Ustanovenia správneho poriadku o dôkazoch sú použiteľné vo vzťahu k priestupkovému konaniu, nakoľko tento dokazovanie neupravuje. Spomína len obstarávanie podkladov a teda aj dôkazov v rámci objasňovania priestupku. MsP vzhľadom k definícii spravneho orgánu uvedenej v § 1 ods. 2 správneho poriadku a vzhľadok k ustanoveniu § 58 ods. 3 písm. d) zákona o priestupkoch má postavenie správneho orgánu, nakoľko je oprávnená priestupky objasňovať a prejednávať. K obstarávaniu podkladov potrebných pre rozhodnutie o uložení pokuty preto MsP nepotrebuje (aj keď ho má) osobitný zákon. Zákon o obecnej polícii je v konaní o priestupku osobitným právnym predpisom vo vzťahu ako k zákonu o priestupkoch, tak aj k správnemu poriadku. Uvedené znamená, že ak niečo zákon o obecnej polícii vo vzťahu k priestupkovému konaniu neupravuje, MsP použije zakon o priestupkoch a tiež správny poriadok. Väčšina správnych orgánov nemá taký osobitný zakon ako má MsP, alebo PZ a využívajú výlučne zakon o priestupkoch a správny poriadok, ktoré neobsahujú žiadne ustanovenie, že spravne orgány sú oprávnené pri svojej činnosti vyhotovovať obrazové a zvukové zaznamy. BTW, oprávnenie vyhotovovať obrazové a zvukové záznamy uvedené v § 69 ods. 2 zákona o PZ sa týka predovšetkým dokumentovania služobnej činnosti a služobných zákrokov. Teda cieľom uvedeného ustanovenia je dokumentovanie činnosti policajta a nie činnosti páchateľa priestupku a cieľom je tiež naplnenie zákonnosti spracúvania osobných údajov získaných z miest verejne prístupných. Uvedené ustanovenie zákona o PZ sa týka ochrany osobných údajov a nie je opravnením priestupkového konania, aj keď záznamy takto vyhotovené je možné použiť ako podklad pre rozhodnutie v priestupkovom konaní.
Komentár naposledy upravený asi 7 mesiacov tomu užívateľom PETER FEJFAR PETER FEJFAR
asi 7 mesiacov tomu
Páči sa 0 Zdielať Skrátená URL: Facebook Twitter Google Plus LinkedIn
Neudelenie víz do EÚ z dôvodu verejnej bezpečnosti
Právny režim parkovacích miest pri obytných domoch
Jednou z oblastí, ktorej musia developeri venovať zvýšenú pozornosť pri výstavbe obytných, prípadne…
Asi každý vodič sa už stretol s tým, že bol obvinený zo spáchania dopravného priestupku, pričom…
Na tlačovej besede oznámil prezident Policajného zboru Tibor Gašpar, že polícia zaznamenala v roku…
Parlament posunul do druhého čítania návrh novely zákona o policajnom zbore a tiež zmenu zákona o…